Kogemuslugu: Kuidas Eesti armastatud blogija AMIDAHENRYTEEB vabanes psoriaasist ja ei ärka enam öösiti üles
Kas teie monitoorite enda und? Ma ka mitte. Kuid siiski ma magan kellaga, mis mu und analüüsib ja vahel, kui mul on vaja mingi kiire asi ära teha ja ma ei suuda end sundida seda tegema, hakkan ma tegema igast kõrvaliste asjadega. Mul on vaja näiteks aastaaruanne ära esitada ja teen seda kohe, kui ma olen selle sahtliboksi ära sorteerinud, mida ma pole kordagi elu jooksul teinud. Aga vot nüüd on vaja ära teha. Ja vahel, kui mul pole ühtegi sahtliboksi sorteerida, ega üheltki seinalt tapeeti maha tõmmata, leian ma miskit muud. See miski muu on vahel näiteks üks äpp, mis näitab mu päevaseid samme ja ühtlasi analüüsib ka igaöist und.
Kuna mul on mingi veider vajadus just õhtuti end vett täis kaanida, siis ma ei mäleta, millal oli mul viimati olukord, kus ma ei ärganud öö jooksul 2-3 korda, et tualetti minna. Iga jumala öö. Keegi kunagi kommentaariumis naljatles, et äkki on mul eesnäärmega probleem ja kuigi see oli lihtsalt üles visatud mõte, siis see jäi kusagile sinna ajusagarasse pidama ning ühel hetkel ma juba googeldasin seda kohutavat protseduuri, kuidas see kontroll arsti juures käib. Ma vist suren ära.
Uurisin seda äppi ja selle äpi kohaselt on mu keskmine öine uni kusagil viis tundi pikk ja 85% sellest on selline kerge ja pindmine uni. Neisse sügavatesse kihtidesse, kus inimene tegelikult puhkab ja taastub, jõudsin ma igal ööl vaid paariks minutiks.
Paar kuud tagasi aga tutvustati mulle CBD kanepitooteid. Mulle saadeti CBD õli ja CBD tee. Ma olin sellistest asjadest varemgi kuulnud. Ma olin tegelikult neid ka eelnevalt testinud. Ühe teise tootja omasid. Ma lugesin vaimustunud tagasisidesid teistelt mudijatelt, kes rääkisid, et kuidas see aitab neil hoida laserfookust ja nad ei lähe selleta kunagi kodust välja. Ma olin päris elevil, kui ka mulle koostööd pakuti, kuid nii väga kui ma ka ei üritanud, ei tundnud mina sellel vähimatki efekti. Mitte midagi. Null. Isegi, kui ma doosi suurendasin, siis sel oli minu jaoks sama palju efekti, kui mu laste kurbadel nägudel, kui nad mõnel laadal kuuendat suhkruvatti lunivad. Ei! Aitab! Ja ma ütlesin koostöö ära.
Aga kuna Esileedi on suur CBD-sse uskuja (vähemalt mulle tundub nii), siis ma andsin teise võimaluse veel, sest äkki teise firma toode töötab paremini. Äkki ma olen selle tootega selles perfektses vaimses seisundis ja kirjutan raamatu paari päevaga valmis.
Kuid ei midagi. Raamatukirjutamise asemel avastasin ma end garaaži ümber korraldamas ja laste mänguasju sorteerimas. Seega, ei olnud ka sellel seda oodatud efekti, milleks ma end valmis seadnud olin.
Kuid ühel päeval, kui mul mingi tähtaeg kuklasse koputas, leidsin ma end taas äpis und uurimas ja mida ma märkan – minu keskmine ööune pikkus oli mingil seletamatul põhjusel kasvanud viielt tunnilt seitsmele tunnile ja kümnele minutile, millest ligi pool oli sügava une faas. Mis kõige märgilisem- ma ei ärka enam öösiti mitte ühtegi korda, et minna tualetti. Ühelt poolt on see suurepärane, sest ma ärkan palju paremini puhanuna, aga teiselt poolt on see öine ärkamine alati olnud hea tunde tekitaja, kui ma öösel kell kolm vetsu minnes avastan, et ma olen alles tund aega maganud ja mul on veel nii palju ees. Kuid viimase umbes pooleteise kuu jooksul, olen ma ärganud vist kokku ühe korra… kui sedagi. Juuni lõpus vist korra ärkasin. Konkreetselt nagu nott.
Ma ei osanud seda CBD kanepi toodete kasuks algul panna, kuid selle tarvitamine ja lihatoodete tarbimise vähendamine (ja köögivilja osakaalu suurendamine) oli kaks peamist muutust, mida ma sel perioodil tegin ja kui ma vaatan CBD toodete väljatoodud kasutegureid, siis unekvaliteedi parandamine on üks esimesi asju, mis seal välja tuuakse.
Mina joon regulaarselt CBD teed. Õli tarvitamises olen ma olnud natuke vähem järjepidev. Ma ei oska isegi öelda, et kumb neist mulle suurema efekti andis, aga minu elukvaliteet koos paranenud unega, on tunduvalt kõrgem ja kesiganes on kehva magaja, siis soovitan ära proovida. Anna veidi aega ka, sest kui ma oleks kohe käega löönud, oleksin ma selles pettunud ja poleks selle kasutegureid enda jaoks avastanud. Toidulisanditega on see teema, et ega sa ei tunne tõenäoliselt mingit efekti, aga kui sa regulaarselt neid tarvitad ja ajas tagasi vaatad, võid sa aru saada, et kuramus- vist ikka on abiks olnud küll.
Kuid teine asi, mida ma ei plaaninud postituses välja tuua, sest selle avastasin ma alles paari päeva eest. Õigemini isegi mina ei avastanud, vaid mu juuksur – mu peanaha psoriaas on põhimõtteliselt kadunud. Mul olid sellega väga suured probleemid. Peas suured laigud juuste all. Sügeles nagu kurat. Kuid mitte ainult peas, vaid oli ka teisi piirkondi kehal. Kuid mõni päev tagasi palusin ma juuksuril enda soengu lühemaks võtta ja ta toimetas seal, kui ühel hetkel ütles üllatunult, et mul olla psoriaasi seis peanahal sedavõrd palju paremaks läinud.
Mu kõrvatagused puhtad ja peanahal 95% kolletest kadunud (postitus valmis kuu aega tagasi ja tänaseks on mu peanahk 100% korras… ok 99%, sest ega ma endale ise pähe ei näe eriti). Esileedi tuli kohe juurde uurima ja keksles rõõmust. Ja mul on psoriaas olnud juba üheksandast klassist saadik. Ei midagi tõsist, aga vahel tuleb ja siis läheb. Kuid intensiivsemalt tuli see just peanahale tagasi umbes 6-7 aastat tagasi ja nüüd on täiesti esimene kord kogu selle aja jooksul, kui see on taandumas/taandunud. Ja mitte ainult peast, vaid kõikjal kehalt. Oi ma olen käinud mööda spetsialiste ja igast kalleid asju endale pähe määrinud ja mitte kunagi pole mitte mingit efekti sel olnud.
Taaskord, ainus muudatus, mis ma olen teinud, on olnud CBD tooted ja ma olen vähendanud liha tarbimist ning tõstnud köögiviljade osakaalu. Kas see on olnud ühest neist faktoritest, või kõige kooslus, ma ei tea. Minu kogemus on hetkel just selline ning CBD kanepiõli ühe omadusena on kirja pandud, et see ravib ekseemi/psoriaasi. Ka mu juuksur uuris kohe, et missugust CBD õli ja teed ma kasutan, sest oli muutusest jahmunud. Ma pidin talle pildi saatma. Meenus, et ma pole veel saatnud. Kaia, näed siit postitusest 🙂 Oleks ma teadnud, et selline muutus tuleb, oleks ma hea meelega enne ja pärast pildid teinud. Aga selline kasu tuli täiesti ootamatuna.
Igal juhul on mul kogemus ootamatult positiivne ja ma tean, et mõned seisavad vankumatult CBD kasulike omaduste taga, aga minu eelmised kogemused palju lootust ei andnud ja nüüd siis selline tulemus. Kuid noh CBD.ee on vanim CBD kanepi pood Eestis ka ja nende toodang on mahe ning looduslik. Muide nad pakuvad unikaalse teenusena ka tervisenõustamist ja see on miski, mida võiks ära kasutada need, kes mingile probleemile lahendust otsivad.
CBD.ee meeskonnal on väga hea meel, et AMIDAHENRYTEEB jagas kogemust CBD-ga oma lugejaskonnaga ja tegi seda värvikalt ning positiivses võtmes. Meil on alati hea meel, kui keegi toetab inimeste valikuvõimaluste rohkust elukvaliteedi parandamiseks. Toode, mida blogija Henry kasutas psoriaasist vabanemiseks ja unekvaliteedi parandamiseks oli Naturale PREMIUM 15%, mis on leitav meie e-poest.